UTUH PALILAK WAN BUHAYA
Diambil dari Grup FB: BUBUHAN KULAAN URANG ALAI BORNEO yang dibuat oleh adminnya: Datu Panglima Alai
Utuh Palilak tulak baunjun ka baruh, hari panas manggarantang, Utuh Palilak mamilih bacugut di bawah puhun rambai. Paharatan asik baunjun, kanapa Utuh Palilak taitihi mudil kayu barandam timbul di hadapan, imbah diitihinya bahimat sakalinya Buhaya sing ganalan. Manggatar Utuh Palilak bagimit bakayakat naik ka puhun rambai maka di tangan unjun kada balapasan, sambil bakayakat naik mata Utuh Palilak kada sing lapasan maitihi Buhaya, si Buhaya hanyar tahu pada ada mangsa di atas puhun lalu baistilah ai baparak ka bawah puhun mahadang.
Si Utuh Palilak nang katatakutanan kada maitihi lagi pada tajajak batang japuk lalu manggarabau ai gugur ka sungai. “..BYYUUURR…” bagalumbang baruh, kakacipak Utuh Palilak di banyu bakunyung maka di tangan kada balapasan unjun, si Buhaya nang mahadang di bawah takajut banar jua lalu bukah kada maingat lagi, dalam hati si Buhaya manggarunum “b***ul bangat aku taparaki urang jagau wani manajuni ka Buhaya!” Imbah itu si Buhaya lalu bapasan ka anak cucunya bila batamuan urang mambawa unjun jangan diparaki karana urang mambawa unjun tu wani manajuni ka Buhaya.
CATATAN :
“Sampai wayahini kada suah tadangar urang baunjun disambar Buhaya”
bjn_Latn bjn_Latn bjn_Latn bjn_Latn ind_Latn bjn_Latn